วัดบางไส้ไก่หรือวัดลาวตั้งอยู่ริมคลองบางไส้ไก่ ฝั่งธนบุรี เป็นวัดโบราณ สร้างขึ้นในสมัยธนบุรี เมื่อ พ.ศ. 2320 โดยเจ้านันทเสน และพระเจ้าอินทวงศ์ (พระเจ้าไชยเชษฐาธิราชที่ 4) พระราชโอรสในพระเจ้าสิริบุญสาร (พระเจ้าไชยเชษฐาธิราชที่ 3) ผู้ครองนครเวียงจันทน์ เมื่อครั้งถูกนำมาเป็น องค์ประกัน พร้อมกับครัวชาวลาว ในคราวที่สมเด็จเจ้าพระยามหากษัตริย์ศึก(พระบาทสมเด็จพระพุทธยอดฟ้าจุฬาโลกมหาราช รัชกาลที่ 1) เป็นผู้กรีธาทัพไปตีนครเวียงจันทน์สมเด็จพระเจ้าตากสินมหาราชโปรดเกล้าฯ ให้ครัวลาวตั้งถิ่นฐานหลายแห่งในพระนคร รวมถึงริมคลองบางไส้ไก่เกิดเป็น "หมู่บ้านลาวบางไส้ไก่" สมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 พระยาราชสุภาวดี (สิงห์ สิงหเสนี ต่อมาเป็นจ้าพระยาบดินทร เดชา) เป็นแม่ทัพปราบสมเด็จพระเจ้าอนุวงศ์ (พระเจ้าไชยเชษฐาธิราชที่ 5) แห่ง เวียงจันทน์ ได้ยกครัวลาวเข้ามาตั้งถิ่นฐานในพระนครและบางส่วนก็มาสมทบ ตั้งบ้านเรือนอยู่ที่หมู่บ้านลาวแห่งนี้ ชาวบ้านที่ถูกเทครัวมาได้นำความรู้ใน การทำขลุ่ยและแคน ซึ่งเป็นเครื่องตนตรีพื้นบ้านติดตัวมาด้วย แต่เดิมคนบ้านลาวทำขลุ่ยและแคนเพื่อเล่นกันในหมู่บ้านเท่านั้น ภายหลังเลิกทำแคนเหลือ เพียงขลุ่ย และได้สืบทอดวิชาการทำขลุ่ยจากรุ่นสู่รุ่นเรื่อยมา กระทั่งหันมายึดเป็นอาชีพจริงจังเมื่อราวห้าทศวรรษที่ผ่านมาด้วยความที่ขลุ่ยจากหมู่บ้านลาวขึ้นชื่อเรื่องคุณภาพของเสียงและความสวยงาม จึงทำให้ชุมชนบ้านลาว กลายเป็นแหล่งผลิตขลุ่ยขั้นดีที่สำคัญแห่งหนึ่งในประเทศไทย เป็นที่รู้จักกัน อย่างแพร่หลายในชื่อขลุ่ยบ้านลาว สมัยหนึ่ง วัดลาวมีชื่อว่า วัดราษฎร์ศรัทธาธรรม ภายหลังเปลี่ยนชื่อเป็นทางการว่า วัดคลองบางไส้ไก่ ตามชื่อคลองที่ไหลผ่านวัด ซึ่งเพี้ยนจากชื่อเดิมว่า "คลองสาวกลาย" หรือ คลองสะก่าย ดังปรากฏชื่อในหนังสือนิราศยี่สานของ ก.ศ.ร.กุหลาบ พิมพ์ใน สมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5 พ.ศ. 2428 กล่าวถึงคลองนี้ว่า คลองสะก่าย หมายความว่า มีพวกสาว ๆ มากมายก่าย กองจนสุดท้ายเพี้ยนมาเป็นชื่อเรียกในปัจจุบัน คือ คลองบางไส้ไก่ ปูชนียวัตถุสำคัญของวัด ภายในวัดประกอบด้วยเสนาสนะ ต่าง ๆ ได้แก่ อุโบสถซึ่งประดิษฐานหลวงพ่อศรีเวียง พระประธานปางสมาธิ ศิลปะอยุธยา หอสวดมนต์ ศาลา การเปรียญ และพระพุทธรูปศิลปะอู่ทอง สถานที่ตั้ง เลขที่ 547 ซอยมหาวิทยาลัยราชภัฏบ้านสมเด็จ ถนนอิสรภาพ แขวงหิรัญรูจี เขตธนบุรี กรุงเทพมหานครฯ 10600 ที่มา : วัดบางไส้ไก่. (2559). สืบค้น 16 กุมภาพันธ์ 2567,จากhttp://watthaiapp.6te.net/watbangsaikai.html
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ